《送程给事知越州》
宋代·张宗益

仙境际云霓，名藩独会稽，
蓬莱住山小，星宿落簷低。
旌节临诸郡，楼台瞰北齐。
地繁秦望岭，民阜若耶溪。
化俗饶馀事，吟诗厌旧题。
只愁严召速，荣渡浙江西。

作者简介：张宗益，仁宗景祐二年（一○三五）官将仕郎、试秘书省校书郎（《潜研堂金石文跋尾》卷一三）。以工部郎中致仕（《续会稽掇英集》卷三）。